کراچی سرکلر ریلوے

|}

کراچی سرکلر ریلوے یا کراچی مدور راہ آہن پاکستان کے شہر کراچی میں ایک متروک ریلوے ہے جس کی بحالی زیرغور ہے۔ اس کی بحالی کے لیے 1999ء سے لے کر اب تک بے شمار منصوبے بناے گئے تاہم ان پر کوئی کام نہ ہوا۔

2005ء میں جاپان انٹرنیشنل کوپریشن ایجنسی کراچی سرکلر ریلوے کی بحالی کے لیے نرم شرائط پر قرض دینے کے لیے رضامند ہو گئی تاہم منصوبے پر پھر بھی کام کا آغاز نہ ہوا اور اب تک التوا کا شکار ہے۔

7 جون 2013ء کو سندھ کے وزیر اعلی قائم علی شاہ نے کراچی سرکلر ریلوے کو بحال کرنے کے لیے 2.6 ملین امریکی ڈالر کے منصوبے کی منظوری دی۔

تاریخ 
پاکستان ریلویز نے کراچی میں آمدورفت کی سہولت فراہم کرنے کے لیے 1969ء میں کراچی سرکلر ریلوے کا آغاز کیا۔ کراچی سرکلر ریلوے لائن ڈرگ روڈ ریلوے اسٹیشن سے شروع ہو کر لیاقت آباد سے ہوتی ہوئی کراچی شہر ریلوے اسٹیشن پر ختم ہوتی تھی۔ اس کے علاوہ پاکستان ریلویز کی مرکزی ریلوے لائن پر بھی کراچی شہر - لانڈھی اور کراچی شہر - ملیر چھاؤنی کے درمیان لوکل ٹرینیں چلتیں تھیں۔ کراچی کے شہریوں نے اس سروس کو بے حد پسند کیا اور پہلے ہی سال کراچی سرکلر ریلوے کو 5 لاکھ کا منافع ہوا۔

1970ء اور 1980ء کی دہائی میں جب کراچی سرکلر ریلوے عروج پر تھی روزانہ 104 ٹرینیں چلائی جاتیں تھیں جن میں 80 مرکزی لائن جب کہ 24 لوپ لائن پر چلتیں تھیں۔ لیکن کراچی کے ٹرانسپورٹروں کو کراچی سرکلر ریلوے کی ترقی ایک آنکه نا بھائی اور انھوں نے اس کو ناکام بنانے کے لیے ریلوے ملازمین سے مل کر سازشیں شروع کر دیں۔ 1990ء کی دہائی کے شروع سے کراچی سرکلر ریلوے کی تباہی کا آغاز ہوا۔ ٹرینوں کی آمدورفت میں تاخیر کی وجہ سے لوگوں نے کراچی سرکلر ریلوے سے سفر کرنا چھوڑ دیا۔ آخر کار 1994ء میں کراچی سرکلر ریلوے کی زیادہ تر ٹرینیں خسارہ کی بنا پر بند کر دیں گئیں۔ 1994ء سے 1999ء تک لوپ لائن پر صرف ایک ٹرین چلتی تھی۔ 1999ء میں کراچی سرکلر ریلوے کو مکمل طور پر بند کر دیا گیا۔

لائنیں

مرکزی لائن 
 کراچی شہر
 کراچی چھاؤنی
 چنیسر ہالٹ
 کارساز
 ڈرگ روڈ > لوپ لائن
 ڈرگ کالونی
 ایرپورٹ
 ملیر > ملیر لائن
 لانڈھی
 جمعہ گوٹھ
 بن قاسم
 گڈار
 ڈابھیجی

لوپ لائن 
 ڈپو ہل
 کراچی یونیورسٹی
 اردو کالج
 گیلانی
 لیاقت آباد
 نارتھ ناظم آباد
 منگھو پیر
 سائٹ
 شاہ عبداللطیف
 بلدیہ
 لیاری
 وزیر مینشن
 کے پی ٹی ہالٹ

ملیر لائن 
 ملیر کالونی
 ملیر چھاؤنی

مزید دیکھیے 
 پاکستان ریلویز
 گولڑہ شریف ریلوے عجائب گھر
 لاہور میٹرو بس نظام
 لاہور میٹرو

حوالہ جات 

پاکستان کی ریلوے لائنیں
ریلوے
پاکستان میں میٹرو
کراچی
کراچی میں نقل و حمل
پاکستان میں علاقائی ریل
ریلوے لوپ لائنیں
پاکستان میں 5 فٹ 6 انچ گیج ریلوے
 پاکستان ریلویز
کراچی کے ریلوے اسٹیشن
کراچی کی عمارات و ساخات
سندھ کے ریلوے اسٹیشن
 پاکستان ریلوے